На Свјетском првенству 2006. у Јапану, имао је већу улогу у тиму и биљежио је просјечно 13,9 поена, 4,8 скокова и 4,1 асистенцију по утакмици, као замјеник капитена. Тим је завршио такмичење са осам побједа и једним поразом, у полуфиналу од Грчке, након чега су у утакмици за треће мјесто побиједили Аргентину и Џејмс је поново освојио бронзану медаљу. Поново је критикован због понашања, овога пута од стране саиграча — Бруса Бовена, који се сукобио са њим током пробе, према једном од чланова особља.